

ที่ มท ๐๘๑๖.๒/ว  กรมส่งเสริมการปกครองท้องถิ่น

 ถนนนครราชสีมา เขตดุสิต
 กทม. ๑๐๓๐๐

 มิถุนายน ๒๕๖๘

เรื่อง แจ้งรายชื่อสถานศึกษาที่ได้รับรางวัล Equity Award หรือรางวัลเกียรติคุณสำหรับผู้สร้างความเสมอภาค ทางการศึกษา ประจำปี ๒๕๖๘

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท 0816.2/ว 426 ลงวันที่ 29 มกราคม 2568

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/2089

ลงวันที่ 11 มิถุนายน ๒๕๖๘ จำนวน 1 ชุด

 ตามที่ กรมส่งเสริมการปกครองท้องถิ่นได้แจ้งประชาสัมพันธ์และให้จังหวัดแจ้งองค์กรปกครองส่วนท้องถิ่นเสนอชื่อสถานศึกษาในสังกัดเข้าร่วมสมัครรับรางวัล Equity Award หรือรางวัลเกียรติคุณสำหรับผู้สร้างความเสมอภาคทางการศึกษา ประจำปี ๒๕๖๘ เพื่อสร้างพลัง (Empowerment) และเสริมสร้างแรงจูงใจการทำงาน (Motivation) ให้กับผู้ปฏิบัติงาน ได้แก่ หน่วยกำกับติดตามระดับพื้นที่ผู้อำนวยการสถานศึกษา ครู และบุคลากรทางการศึกษาที่เกี่ยวข้อง นั้น

 ในการนี้ กรมส่งเสริมการปกครองท้องถิ่นขอความร่วมมือจังหวัด ดำเนินการ ดังนี้

 ๑. ประชาสัมพันธ์รายชื่อสถานศึกษาที่ได้รับรางวัล Equity Award หรือรางวัลเกียรติคุณสำหรับผู้สร้างความเสมอภาคทางการศึกษา ประจำปี ๒๕๖๘ ให้องค์กรปกครองส่วนท้องถิ่นและสถานศึกษาในสังกัดองค์กรปกครองส่วนท้องถิ่นทราบ

 ๒. แจ้งองค์กรปกครองส่วนท้องถิ่นเพื่อแจ้งสถานศึกษาที่ได้รับรางวัล Equity Award หรือรางวัลเกียรติคุณสำหรับผู้สร้างความเสมอภาคทางการศึกษา ประจำปี ๒๕๖๘ เข้าร่วมพิธีมอบรางวัลในวันอังคารที่ 5 สิงหาคม 2568 ทั้งนี้ กองทุนเพื่อความเสมอภาคทางการศึกษาจะแจ้งรายละเอียดเกี่ยวกับการเข้าร่วมงานไปยังสถานศึกษาอีกครั้ง

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น

รอง .อสถ.............................

ผอ.กศ..................................

ผอ.กง.ยศ.............................

หน.ฝ....................................

จนท.....................................

กองส่งเสริมและพัฒนาการจัดการศึกษาท้องถิ่น
กลุ่มงานยุทธศาสตร์การพัฒนาการจัดการศึกษาท้องถิ่น

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวศิริพรรณ สิงห์ห่วง โทร 09 8830 7972

 นางสาวณัฐชนก ปานเงิน โทร. ๐๙ ๘268 3875